Diari Oficial de la Generalitat Valenciana


Sumari del DOGV 4398, del 13-12-2002 (2002/13367)

ACORD de 10 de desembre de 2002, del Consell de la Generalitat, pel qual s'aprova la tarifa a aplicar pels concessionaris de la Inspecció Tècnica de Vehicles en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2002/12/10/(1)/dof/vci/html**

### Dades del document

Número de DOGV
:   4398

Data del DOGV
:   13-12-2002

Secció del DOGV
:   I. DISPOSICIONS GENERALS

Número del document
:   2002/13679


Data del document
:   10-12-2002

Organisme emissor
:   Conselleria d'Indústria, Comerç i Energia

Tipus de document
:   Acord

Descriptors 

:   * Inspecció Tècnica de Vehicles
    * inspecció tècnica
    * llista de preus
    * legislació
    * preu autoritzat

ACORD de 10 de desembre de 2002, del Consell de la Generalitat, pel qual s'aprova la tarifa a aplicar pels concessionaris de la Inspecció Tècnica de Vehicles en l'àmbit de la Comunitat Valenciana. [2002/X13844]
  
El Consell de la Generalitat, en la reunió del dia 10 de desembre de 2002, va adoptar l'acord següent:
  
La clàusula 23 del plec de clàusules administratives particulars per a la contractació de l'explotació en règim de concessió administrativa del servici públic d'Inspecció Tècnica de Vehicles a la Comunitat Valenciana, establix que el concessionari tindrà dret a percebre dels usuaris del servici els imports que es fixen en les tarifes corresponents, i que inicialment seran les aprovades per l'Acord de 16 de maig de 1995, del Consell de la Generalitat, modificat en allò relatiu a les segones i successives inspeccions derivades de defectes trobats en la primera inspecció per l'Acord d'1 d'abril de 1997, i també que les esmentades tarifes vigiran mentre no siguen modificades o actualitzades pel Consell de la Generalitat.
  
El Reial Decret 2.042/1994, de 14 d'octubre, pel qual es regula la Inspecció Tècnica de Vehicles, establix en l'article 6.6 que: ?en els casos de canvi de destinació dels vehicles, haurà d'efectuar-se una inspecció, i l'òrgan competent de la comunitat autònoma on s'ha realitzat la inspecció anotarà en la targeta ITV la nova destinació i la nova data d'inspecció corresponent a la nova periodicitat. Si el canvi de destinació del vehicle té lloc abans del venciment del primer termini d'inspecció, i si el canvi no implica cap modificació tècnica del vehicle, només es realitzarà l'anotació pertinent en la targeta ITV, i s'anotarà com a termini de la primera inspecció la que correspondria a la situació més severa de les dues destinacions?.
  
En conseqüència, és procedent l'aprovació d'una tarifa per a este últim supòsit, en el qual només ha de realitzar-se l'anotació en la targeta ITV del canvi de destinació, sense necessitat de portar a cap inspecció.
  
En virtut d'això, a proposta del conseller d'Indústria, Comerç i Energia, el Consell de la Generalitat
  
ACORDA
  
Primer
  
Aprovar la tarifa que aplicaran els concessionaris del Servici d'Inspecció Tècnica de Vehicles a la Comunitat Valenciana en el cas previst en el segon paràgraf de l'apartat 6 de l'article 6 del Reial Decret 2.042/1994, de 14 d'octubre, pel qual es regula la Inspecció Tècnica de Vehicles en el sentit següent:
  
- Canvi de destinació del vehicle quan hi tinga lloc abans del venciment del primer termini d'inspecció, i no implique cap modificació tècnica del vehicle, per la qual cosa només es necessita l'anotació pertinent en la targeta ITV: 8 euros.
  
Segon
  
La tarifa establida en el present acord inclou la totalitat de les despeses imputables al servici, excepte l'IVA i qualsevol altre tribut que hi siga d'aplicació d'acord amb la normativa vigent.
  
Tercer
  
La tarifa aprovada serà d'aplicació als servicis que es realitzen a partir del dia de la publicació del present acord en el Diari Oficial de la Generalitat Valenciana.
  
València, 10 de desembre de 2002
  
El vicepresident i secretari del Govern Valencià,


Còpia Permalink ELI